
Për miratimin e shpenzimeve operative, për vitin 2005, të Entit Rregullator të sektorit të furnizimit me ujë dhe të largimit e përpunimit të ujërave të ndotura

Në mbështetje të nenit 100 të Kushtetutës dhe të pikës 1 të nenit 11 të ligjit nr.8102, datë 28.3.1996 “Për kuadrin rregullator të sektorit të furnizimit me ujë dhe të largimit e përpunimit të ujërave të ndotura”, me propozimin e Ministrit të Shtetit për Koordinimin, Këshilli i Ministrave

Vendosi:

1. Miratimin e shpenzimeve operative, për vitin 2005, të Entit Rregullator të Sektorit të Furnizimit me Ujë dhe të Largimit e Përpunimit të Ujërave të Ndotura, sipas pasqyrës nr.1, që i bashkëlidhet këtij vendimi.
2. Ngarkohet Enti Rregullator i Sektorit të Furnizimit me Ujë dhe i Largimit e Përpunimit të Ujërave të Ndotura për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri
Fatos Nano



Enti Rregullator i Ujit

Projektplani i shpenzimeve për vitin 2005

Pasqyra nr.1

Në 000/lekë
	Nr.
	Emërtimi i shpenzimeve
	Planifikuar për vitin 2005

	I
	Fondi i pagave
	14 700

	II
	Sigurime shoqërore
	4200

	III
	Shërbime e furniturë
	4850

	IV
	TVSH e taksa doganore
	500

	V
	Investime
	700

	
	Totali
	24 950













